CELEX: 32005D0506
Language: lv
Date: 2005-07-14 00:00:00
Title: 2005/506/EK: Komisijas Lēmums (2005. gada 14. jūlijs), ar ko groza Lēmumu 1999/120/EK attiecībā uz viena Albānijas uzņēmuma iekļaušanu trešo valstu to uzņēmumu pagaidu sarakstos, no kuriem dalībvalstīm atļauts ievest dzīvnieku zarnas (izziņots ar dokumenta numuru K(2005) 2657)   (Dokuments attiecas uz EEZ)

15.7.2005   
            
            
               LV
            
            
               Eiropas Savienības Oficiālais Vēstnesis
            
            
               L 184/68
            
         KOMISIJAS LĒMUMS
   (2005. gada 14. jūlijs),
   ar ko groza Lēmumu 1999/120/EK attiecībā uz viena Albānijas uzņēmuma iekļaušanu trešo valstu to uzņēmumu pagaidu sarakstos, no kuriem dalībvalstīm atļauts ievest dzīvnieku zarnas
   (izziņots ar dokumenta numuru K(2005) 2657)
   (Dokuments attiecas uz EEZ)
   (2005/506/EK)
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Padomes 1995. gada 22. jūnija Lēmumu 95/408/EK par nosacījumiem, ar kādiem uz pārejas periodu izstrādā pagaidu sarakstus ar trešo valstu uzņēmumiem, no kuriem dalībvalstis atļauj ievest noteiktus dzīvnieku izcelsmes produktus, zvejniecības produktus vai dzīvas gliemenes (1), un jo īpaši tā 2. panta 4. punktu,
   tā kā:
   
               (1)
            
            
               Komisijas 1999. gada 27. janvāra Lēmumā 1999/120/EK, ar ko izveido to trešo valstu uzņēmumu pagaidu sarakstus, no kuriem dalībvalstis atļauj ievest dzīvnieku zarnas (2) ir sniegti trešo valstu to uzņēmumu pagaidu saraksti, no kuriem dalībvalstīm atļauts ievest dzīvnieku zarnas.
            
         
               (2)
            
            
               Albānija ir paziņojusi viena uzņēmuma nosaukumu, kurā ražo dzīvnieku zarnas un attiecībā uz kuru kompetentās iestādes apliecina, ka uzņēmumā tiek ievēroti Kopienas noteikumi.
            
         
               (3)
            
            
               Tādēļ minētais uzņēmums jāiekļauj sarakstos, kas norādīti Lēmumā 1999/120/EK.
            
         
               (4)
            
            
               Tā kā vēl nav veiktas attiecīgā uzņēmuma pārbaudes uz vietas, uz ievedumiem no šā uzņēmuma nevar attiecināt atļauju veikt retākas fiziskās pārbaudes saskaņā ar Padomes 1997. gada 18. decembra Direktīvu 97/78/EK, ar ko nosaka principus, kuri reglamentē veterināro pārbaužu organizēšanu attiecībā uz produktiem, ko ieved Kopienā no trešām valstīm (3).
            
         
               (5)
            
            
               Tādēļ attiecīgi jāgroza Lēmums 1999/120/EK.
            
         
               (6)
            
            
               Šajā lēmumā paredzētie pasākumi ir saskaņā ar Pastāvīgās pārtikas aprites un dzīvnieku veselības komitejas atzinumu,
            
         IR PIEŅĒMUSI ŠO LĒMUMU.
   1. pants
   Lēmuma 1999/120/EK pielikums ir grozīts saskaņā ar šā lēmuma pielikumu.
   2. pants
   Šo lēmumu piemēro no 2005. gada 22. jūlija.
   3. pants
   Lēmums ir adresēts dalībvalstīm.
   
      Briselē, 2005. gada 14. jūlijā
      
         
            Komisijas vārdā —
         
         
            Komisijas loceklis
         
         Markos KYPRIANOU
      
   
   
      (1)  OV L 243, 11.10.1995., 17. lpp. Lēmumā jaunākie grozījumi izdarīti ar Eiropas Parlamenta un Padomes Direktīvu 2004/41/EK (OV L 157, 30.4.2004., 33. lpp.); (Labojums OV L 195, 2.6.2004., 12. lpp.).
   
      (2)  OV L 36, 10.2.1999., 21. lpp. Lēmumā jaunākie grozījumi izdarīti ar 2003. gada Pievienošanās aktu.
   
      (3)  OV L 24, 30.1.1998., 9. lpp. Direktīvā jaunākie grozījumi izdarīti ar Eiropas Parlamenta un Padomes Regulu (EK) Nr. 882/2004 (OV L 165, 30.4.2004., 1. lpp.); (Labojums OV L 191, 28.5.2004., 1. lpp.).
   
      PIELIKUMS
      Pielikumu papildina šādi:
      
         “País: Albania/Země: Albánie/Land: Albanien/Land: Albanien/Riik: Albaania/Χώρα: Αλβανία/Country: Albania/Pays: Albanie/Paese: Albania/Valsts: Albānija/Šalis: Albania/Ország: Albánia/Pajjiż: L-Albanija/Land: Albanië/Państwo: Albania/País: Albânia/Krajina: Albánsko/Država: Albanija/Maa: Albania/Land: Albanien
         
                     1
                  
                  
                     2
                  
                  
                     3
                  
                  
                     4
                  
                  
                     5
                  
               
                     1.7.2005
                  
                  
                     Ital Casing
                  
                  
                     Korcë
                  
                  
                     Korcë
                  
                  
                     1
                  
               
                     1.
                  
                  
                     Izņemot jebkura vecuma liellopu zarnas no divpadsmitpirkstu zarnas līdz taisnajai zarnai vai no tām iegūtus produktus, kā paredzēts Regulā (EK) Nr. 999/2001. Šis izņēmums neattiecas uz minētajiem produktiem, kas iegūti no dzīvniekiem, kuri dzimuši un audzēti tikai Argentīnā, Austrālijā, Brazīlijā, Čīlē, Kostarikā, Jaunzēlandē, Nikaragvā, Panamā, Pargvajā vai Urugvajā, kā arī tur nokauti.”